ประกาศกรมสรรพสามิตเรื่อง หลักเกณฑ์ วิธีการและเงื่อนไขในการส่งคืนและการทำลายสินค้าที่นำมาตรวจสอบหรือวิเคราะห์พ.ศ.๒๕๖๐[๑] เพื่อให้การส่งคืนและการทำลายสินค้าที่นำมาตรวจสอบหรือวิเคราะห์เพื่อประโยชน์ในการตรวจสอบภาษีเป็นไปอย่างมีประสิทธิภาพมีมาตรฐาน โปร่งใส และเป็นธรรม อาศัยอำนาจตามความในวรรคสองของมาตรา ๑๒๔แห่งพระราชบัญญัติภาษีสรรพสามิต พ.ศ. ๒๕๖๐ อธิบดีกรมสรรพสามิตจึงกำหนดหลักเกณฑ์วิธีการ และเงื่อนไขในการส่งคืนและการทำลายสินค้าที่นำมาตรวจสอบหรือวิเคราะห์ไว้ดังต่อไปนี้ข้อ ๑ ให้พนักงานเจ้าหน้าที่ที่จะนำสินค้าออกจากหีบห่อหรือภาชนะบรรจุสินค้าของผู้ประกอบอุตสาหกรรมเจ้าของคลังสินค้าทัณฑ์บน หรือผู้นำเข้า แล้วแต่กรณีไปเป็นตัวอย่างเพื่อการตรวจสอบหรือวิเคราะห์เพื่อประโยชน์ในการตรวจสอบภาษีสอบถามผู้ประกอบอุตสาหกรรม เจ้าของคลังสินค้าทัณฑ์บนหรือผู้นำเข้า แล้วแต่กรณีว่าประสงค์จะขอรับคืนสินค้าหรือภาชนะบรรจุสินค้าตามสภาพและปริมาณของสินค้าหรือภาชนะบรรจุสินค้าคงเหลือภายหลังการตรวจสอบหรือวิเคราะห์หรือไม่โดยทำเป็นบันทึกตามแบบบันทึกการนำสินค้าไปเป็นตัวอย่างเพื่อการตรวจสอบหรือวิเคราะห์ตามมาตรา๑๒๔ แห่งพระราชบัญญัติภาษีสรรพสามิต พ.ศ. ๒๕๖๐ ท้ายประกาศนี้แล้วให้ผู้ประกอบอุตสาหกรรม เจ้าของคลังสินค้าทัณฑ์บน หรือผู้นำเข้า แล้วแต่กรณีลงลายมือชื่อไว้เพื่อเป็นหลักฐานและให้พนักงานเจ้าหน้าที่ผู้ทำบันทึกมอบสำเนาบันทึกให้ไว้แก่ผู้ประกอบอุตสาหกรรมเจ้าของคลังสินค้าทัณฑ์บนหรือผู้นำเข้า แล้วแต่กรณี จำนวน ๑ ฉบับให้พนักงานเจ้าหน้าที่มีหนังสือแจ้งความประสงค์หรือไม่ประสงค์ขอรับคืนสินค้าหรือภาชนะบรรจุสินค้าตามสภาพและปริมาณของสินค้าหรือภาชนะบรรจุสินค้าคงเหลือภายหลังการตรวจสอบหรือวิเคราะห์และแนบสำเนาบันทึกตามวรรคหนึ่งไปยังหน่วยงานผู้ตรวจสอบหรือวิเคราะห์สินค้าพร้อมกับการนำส่งสินค้าไปเป็นตัวอย่างเพื่อการตรวจสอบหรือวิเคราะห์ในกรณีที่ผู้ประกอบอุตสาหกรรมเจ้าของคลังสินค้าทัณฑ์บน หรือผู้นำเข้า แล้วแต่กรณีได้แจ้งแก่พนักงานเจ้าหน้าที่ผู้ทำบันทึกตามวรรคหนึ่งว่าไม่ประสงค์ขอรับคืนสินค้าหรือภาชนะบรรจุสินค้าตามสภาพและปริมาณของสินค้าหรือภาชนะบรรจุสินค้าคงเหลือภายหลังการตรวจสอบหรือวิเคราะห์แต่ภายหลังได้แจ้งความประสงค์เป็นหนังสือต่อพนักงานเจ้าหน้าที่ผู้ทำบันทึกว่าประสงค์จะขอรับคืนสินค้าหรือภาชนะบรรจุสินค้านั้นให้พนักงานเจ้าหน้าที่ส่งหนังสือแจ้งความประสงค์ของผู้นั้นไปยังหน่วยงานผู้ตรวจสอบหรือวิเคราะห์สินค้าโดยเร็วเว้นแต่กรณีที่พ้นกำหนดเวลาที่จะขอรับคืนสินค้าหรือภาชนะบรรจุสินค้าตามที่กำหนดในข้อ๒ ให้คืนหนังสือนั้นแก่ผู้แจ้งความประสงค์ข้อ ๒ กรณีที่ผู้ประกอบอุตสาหกรรมเจ้าของคลังสินค้าทัณฑ์บน หรือผู้นำเข้า แล้วแต่กรณี แจ้งความประสงค์ขอรับคืนสินค้าหรือภาชนะบรรจุสินค้าคงเหลือภายหลังการตรวจสอบหรือวิเคราะห์เมื่อหน่วยงานผู้ตรวจสอบหรือวิเคราะห์สินค้าทำการตรวจสอบหรือวิเคราะห์สินค้าเสร็จสิ้นแล้วให้มีหนังสือแจ้งผลการตรวจสอบหรือวิเคราะห์สินค้าไปยังพนักงานเจ้าหน้าที่ที่นำส่งสินค้าภายในเจ็ดวันนับแต่วันที่ได้ตรวจสอบหรือวิเคราะห์สินค้าเสร็จสิ้นพร้อมทั้งแจ้งสภาพและปริมาณของสินค้าหรือภาชนะบรรจุสินค้าคงเหลือภายหลังการตรวจสอบหรือวิเคราะห์รวมถึงแจ้งให้พนักงานเจ้าหน้าที่ที่นำส่งสินค้าไปรับคืนสินค้าหรือภาชนะบรรจุสินค้าภายในสิบห้าวันนับแต่วันที่ได้รับหนังสือแจ้งทั้งนี้พนักงานเจ้าหน้าที่ต้องนำสินค้าหรือภาชนะบรรจุสินค้าไปคืนให้แก่ผู้ประกอบอุตสาหกรรมเจ้าของคลังสินค้าทัณฑ์บนหรือผู้นำเข้า แล้วแต่กรณี ที่แจ้งความประสงค์ขอรับคืนภายในเจ็ดวันนับแต่วันที่รับมอบสินค้าหรือภาชนะบรรจุสินค้าจากหน่วยงานผู้ตรวจสอบหรือวิเคราะห์สินค้าข้อ ๓ กรณีที่ผู้ประกอบอุตสาหกรรมเจ้าของคลังสินค้าทัณฑ์บน หรือผู้นำเข้า แล้วแต่กรณี แจ้งว่าไม่ประสงค์ขอรับคืนสินค้าหรือภาชนะบรรจุสินค้าหลังจากการตรวจสอบหรือวิเคราะห์สินค้าเสร็จสิ้นและได้แจ้งผลการตรวจสอบหรือวิเคราะห์ไปยังพนักงานเจ้าหน้าที่ที่นำส่งสินค้าแล้วให้หน่วยงานผู้ตรวจสอบหรือวิเคราะห์สินค้าดำเนินการทำลายสินค้าหรือภาชนะบรรจุสินค้าคงเหลือดังกล่าวต่อไปข้อ ๔ กรณีที่ผู้ประกอบอุตสาหกรรมเจ้าของคลังสินค้าทัณฑ์บน หรือผู้นำเข้า แล้วแต่กรณี แจ้งความประสงค์ขอรับคืนสินค้าหรือภาชนะบรรจุสินค้าคงเหลือภายหลังการตรวจสอบหรือวิเคราะห์แต่มีเหตุจำเป็นเร่งด่วนทำให้ต้องมีการทำลายสินค้าหรือภาชนะบรรจุสินค้านั้นเนื่องจากหากปล่อยไว้เนิ่นช้าจะก่อให้เกิดอันตรายต่อบุคคลหรือสถานที่ที่ใช้ในการเก็บรักษาสินค้าหรือภาชนะบรรจุสินค้าให้หน่วยงานผู้ตรวจสอบหรือวิเคราะห์สินค้าดำเนินการทำลายสินค้านั้นโดยพลันแล้วแจ้งเป็นหนังสือไปยังพนักงานเจ้าหน้าที่ผู้นำส่งสินค้าเพื่อแจ้งให้ผู้ประกอบอุตสาหกรรมเจ้าของคลังสินค้าทัณฑ์บนหรือผู้นำเข้า แล้วแต่กรณีทราบถึงการทำลายสินค้าหรือภาชนะบรรจุสินค้าดังกล่าวต่อไปข้อ ๕การทำลายสินค้าหรือภาชนะบรรจุสินค้าคงเหลือภายหลังการตรวจสอบหรือวิเคราะห์ให้หน่วยงานผู้ตรวจสอบหรือวิเคราะห์สินค้าเป็นผู้กำหนดวิธีการทำลายให้เหมาะสมสำหรับประเภทสินค้าหรือภาชนะบรรจุสินค้าที่ต้องทำลายข้อ ๖ ประกาศนี้ให้ใช้บังคับตั้งแต่วันที่ ๑๖กันยายน พ.ศ. ๒๕๖๐ เป็นต้นไปประกาศณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิต[เอกสารแนบท้าย]๑. บันทึกการนำสินค้าไปเป็นตัวอย่างเพื่อการตรวจสอบหรือวิเคราะห์ตามมาตรา ๑๒๔ แห่งพระราชบัญญัติภาษีสรรพสามิต พ.ศ. ๒๕๖๐(ดูข้อมูลจากภาพกฎหมาย)พัชรภรณ์/จัดทำ๓ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ ๑๑๙ ง/หน้า ๑๗๘ (เล่มที่๑)/๒๔ พฤษภาคม ๒๕๖๑